संतों का समागम मानव के कल्याण के लिए : संत
फागोत्सव में दी फाल्गुनी गीतों की प्रस्तुतियां
भास्कर संवाददाता | मेड़ता सिटी
सुखराममहाराज की दीक्षा के तीन सौ वर्ष पूर्ण होने के उपलक्ष्य में आयोजित दीक्षा त्रिशताब्दी महोत्सव में सोमवार को जोधुपर सुर सागर रामद्वारा के महंत रामप्रसाद महाराज ने कहा कि मीरा की प्राकट्य भूमि है मेड़ता। यह धरा हमें भक्ति का मार्ग दिखा रही है, यहां पर होने वाले अनुष्ठान, साधना, त्याग और तपस्या से ही कल्याण मार्ग प्रशस्त हो रहा है। रामप्रसाद महाराज ने कहा कि संतों का समागम मानव मात्र के कल्याण के लिए होते है। संतों का प्रेम कभी घटता नहीं, हमेशा आगे बढ़ता रहता है।
जबकि सांसारिक आकर्षण घटता रहता है। संत रामनिवास शास्त्री ने कहा कि इच्छा ही दुख का मूल है। जिनकी तृष्णा ज्यादा है, लोभ है, वो व्यक्ति दुनिया का सबसे बड़ा दरिद्र है। शास्त्री ने कहा कि भगवान से मांगना ही है तो भक्ति मांगों, मगर हम सब भगवान से सुख मांगते है और सुख ही दु:ख का कारण है। भक्त प्रहलाद की पहचान भक्ति से हुई, भक्ति करने वालो की ना जाति देखी जाती है ना ही वर्ण देखा जाता है। महंत रामकिशोर महाराज ने कहा कि रामधाम श्री देवल की तीन सौ वर्षों की जो गौरवमय परम्परा है उसी के अनुरूप इस देवल में सभी संतो का आगमन हो रहा है।
जो एक सुखद अनुभूति है। संत अमृत राम महाराज ने कहा कि मातृ शक्ति में सबसे बड़ी भक्त मीराबाई की नगरी में इतनी बड़ी संख्या संत समुदाय का समागम होना मेड़ता के लिए गौरव की बात है। इस अवसर पर संत रामप्रसाद चुई, माधवदास देवगढ़, आनन्दीराम डेह, उमाराम पावनी नाड़ी, ध्यानीराम महाराज, श्रवण राम, रमतीराम, अनुपम राम, दयाराम, मोहनराम सहित कई संतों के अलावा बाबूभाई मंत्री, गोरधन माली, द्वारकाप्रसाद जाजू, लीलाधर सोनी, बीके सागर सहित कई लोग उपस्थित थे।
रामधामदेवल में हुआ सम्मान समारोह
रामधामश्री देवल में चल रहे दीक्षा त्रिशताब्दी महोत्सव में रविवार रात को दरियाव बाल निकेतन विद्यालय की ओर से सांस्कृतिक कार्यक्रम प्रस्तुत किए गए।
कार्यक्रम में दरियाव बाल निकेतन के बालक-बालिकाओं ने देश-भक्ति गीते के साथ ही भजनों पर नृत्यों की प्रस्तुति दी। प्रिसिंपल मधु शर्मा ने सभी का आभार प्रकट किया।
मेड़तासिटी. रामधाम देवल में आयोजित महोत्सव में उपस्थित महिलाएं।
hin_Deva hin_Deva kas_Deva hin_Deva hin_Deva awa_Deva hin_Deva hin_Deva hin_Deva hin_Deva